The Staple Singers

**The Staple Singers** var en amerikansk gospel- soul- og Rhythm & Blues-sanggruppe. Roebuck «Pops» Staples, familiens patriark dannet gruppen sammen med sine barn Cleotha (født 1934), Pervis (1935), Yvonne (1936) og Mavis (1939). De er mest kjent for sine låter fra 1970-tallet: «I'll Take You There», «Respect Yourself», og «Let's Do It Again».

## Karriere

Familien startet å opptre i kirker i områdene rundt Chicago i 1948, og signerte sin første profesjonelle platekontrakt i 1952. I løpet av deres tidligere karriere spilte de inn akustiske gospelsanger inspirert av folkemusikk på forskjellige plateselskap: United Records, Vee-Jay Records, Checker Records,  Riverside Records, og tilslutt Epic Records i 1965. Ettersom familiens etternavn var Staples, ble entallsformen av navnet brukt med det resultat i at gruppen ble kalt The Staple Singers.

Det var i sin periode med Epic Records The Staple Singers begynte å bevege seg over på popsjangeren, med låtene «Why (Am I Treated So Bad)» og «For What It's Worth» i 1967. Gruppen signerte med Stax Records i 1968 og ga ut to album med Steve Cropper og Booker T & the MG's, henholdsvis *Soul Folk in Action* og *We'll Get Over*. Ved hjelp fra Al Bell og Terry Manning fikk familien i 1970 anledning til å gjøre innspillinger i de anerkjente platestudiene *Muscle Shoals Sound Studio* og *Ardent Studios*, og beveget seg da i retning funk og soul.

Den første suksesslåten på Stax Records var «Heavy Makes You Happy (Sha-Na-Boom Boom)». I 1971 nådde de andreplass på Rhythm & Blues-listen med sin innspilling av «Respect Yourself», skrevet av Luther Ingram og Mack Rice, og denne lå også på tolvteplass på poplisten. Sangens tema om selvrespekt fikk stor appell i sin samtid og ble en inspirasjon i kampen for borgerrettigheter på 1960-tallet. I 1972 fikk gruppen en listetopp i USA med låten «I'll Take You There» som toppet både Rhythm & Blues-listen og poplisten. «If You're Ready (Come Go With Me)» ble også en stor hit med 9.-plass på poplisten og førsteplass på R&B-listen i 1973.

Etter at Stax Records gikk konkurs i 1975 signerte de med plateselskapet til Curtis Mayfield, Curtom Records, og utga «Let's Do It Again» som ble deres andre låt på førsteplass på poplisten. I 1976 samarbeidet de med The Band på låten «The Weight» i deres film *[[The Last Waltz]]*. Etter dette klarte de ikke å oppnå like stor suksess, og hadde bare sporadisk beskjedne plasseringer på hitlistene. Den siste listeplasseringen fikk de i 1984 med albumet *Turning Point*. De gjorde også en re-innspilling av låten «The Weight» i 1994 sammen med country-artisten Marty Stuart.

I 1999 ble gruppen tatt opp i Rock and Roll Hall of Fame. Pops Staples døde i 2000. I 2005 ble de beæret med prisen Grammy Lifetime Achievement Award. Mavis Staples har fortsatt karrieren som soloartist etter at gruppen sluttet å opptre sammen.

## Diskografi

### Studioalbum

* 1959: *Uncloudy Day* (Vee-Jay)
* 1961: *Swing Low Sweet Chariot* (Vee-Jay)
* 1962: *Hammer and Nails* (Riverside)
* 1962: *Swing Low* (Vee-Jay)
* 1962: *The 25th Day of December* (Riverside) – USA Pop #11
* 1963: *Gamblin' Man* (Riverside)
* 1964: *This Little Light* (Riverside)
* 1965: *Amen!* (Epic)
* 1965: *Freedom Highway* (Columbia)
* 1967: *For What It's Worth* (Epic)
* 1968: *Soul Folk in Action* (Stax)
* 1969: *Will the Circle Be Unbroken* (Vee-Jay)
* 1970: *Landlord* (United Artists)
* 1970: *We'll Get Over* (Stax)
* 1971: *The Staple Swingers* (Stax) – USA Pop #117, USA R&B #9
* 1972: *[[Be Altitude: Respect Yourself]]* (Stax) – USA Pop #19, USA R&B #3
* 1973: *Be What You Are* (Stax) – USA Pop #102, USA R&B #13
* 1974: *City in the Sky* (Stax) – USA Pop #125, USA R&B #13
* 1975: *Let's Do It Again* (Curtom) – USA Pop #20, USA R&B #1
* 1976: *Pass It On* (Warner Bros.) – USA Pop #155, USA R&B #20
* 1977: *Family Tree* (Warner Bros.) – USA R&B #58
* 1978: *Unlock Your Mind* (Warner Bros.) – USA R&B #34
* 1981: *Hold on to Your Dream* (20th Century)
* 1981: *This Time Around* (Stax)
* 1984: *Turning Point* (Epic) – USA R&B #43

### Samlealbum
* 1990: *The Best of the Staple Singers* (Stax)
* 2004: *The Ultimate Staple Singers: A Family Affair* (Kent/Ace)

### Singler

 
## Referanser



## Eksterne lenker
* 
* 
*